Spaniel biru Picardie

Spaniel biru Picardie ialah satu baka spaniel yang berasal dari Perancis, dari kawasan di sekitar muara Sungai Somme, pada sekitar permulaan abad ke-20. Ia diturunkan daripada spaniel Picardie dan seter Inggeris, dan diperihalkan sebagai baka senyap yang memerlukan banyak senaman kerana staminanya. Ia sangat baik dengan kanak-kanak. Serupa dengan spaniel Picardie, ia mempunyai lapis bulu berwarna distingtif. Baka ini diiktiraf oleh Persekutuan Kinologi Antarabangsa, Canadian Kennel Club, Société Centrale Canine, dan United Kennel Club. Ia belum diiktiraf oleh American Kennel Club, namun perkhidmatan pendaftaran disediakan melalui Khidmat Ternakan Asasi AKC. Spaniel biru Picardie terdapat dalam bilangan terbesar di Perancis dan di Kanada.

Perihal

Penampilan
Spaniel biru Picardie pada purata adalah setinggi sekitar  pada paras kelasa dan berukuran seberat . Lapis bulunya berwarna hitam kelabu berbintik-bintik yang membentuk cahaya warna kebiru-biruan, dengan sesetengah tompok hitam. Lapis bulunya rata atau sedikit beralun dengan jumbai di telinga, pada tungkai, di sisi bawah, dan pada ekor. Ia mempunyai tungkai berotot kuat.

Ia mempunyai muncung lebar panjang dengan telinga tebal yang dilitupi bulu bak sutera yang biasanya berakhir di sekitar hujung muncung. Dadanya bersaiz sederhana yang menurun ke paras sama dengan siku. Kedua-dua sukuan hadapan dan sukuan belakang cukup berotot. Ekornya biasanya tidak melepasi keting dan biasanya lurus.

Baka ini mengongsi banyak trait dengan spaniel Picardie dengan piawaian baka kedua-duanya yang agak serupa. Spaniel biru Picardie diperihalkan sebagai yang lebih lembut, serta jelas-jelas berbeza dari segi warna lapis bulu. Spaniel Picardie mempunyai lapis bulu perang, manakala spaniel biru Picardie mempunyai lapis bulu hitam dan kelabu, yang dibawa ke dalam baka dengan pengenalan darah seter Inggeris.

Perangai
Spaniel biru Picardie dianggap sebagai baka senyap, tetapi ia memerlukan banyak senaman, kerana ia mempunyai paras stamina tinggi. Ia suka bermain dan merupakan baka responsif dan patuh yang bertahan dengan pendampingan manusia. Ia terutamanya baik dengan kanak-kanak.

Sejarah
Pada permulaan abad ke-20, kawasan di sekitar muara Sungai Somme dianggap sebagai syurga untuk pemburu yang berminat dengan unggas liar. Oleh sebab sekatan kuarantin di United Kingdom, penembak British membawa anjing mereka ke kawasan Picardie, berhampiran dengan muara Somme. Ini menyebabkan kemasukan darah seter Inggeris ke dalam populasi spaniel tempatan yang membawa kepada perkembangan spaniel biru Picardie.

Walaupun spaniel hitam dan kelabu biru pertama dicatatkan pada tahun 1875, hanya mulai tahun 1904 spaniel Picardie pertama kali ditunjukkan. Spaniel ini secara rasmi dikelaskan sebagai spaniel Perancis dan ditunjukkan dalam Eksposisi Anjing Paris. Apabila Picard Spaniel and Blue Picardy Spaniel Club dibentuk pada tahun 1907, kedua-dua baka spaniel Picardie berlainan dikategorikan.

Di Perancis, spaniel biru Picardie diiktiraf sebagai baka terpisah pada tahun 1938. Orang pertama yang mengimport spaniel biru Picardie ke Kanada ialah Ronald Meunier dari Saint-Julien, Quebec, pada sekitar tahun 1987, dan baka ini kemudian diiktiraf oleh Canadian Kennel Club berkuat kuasa 1 Jun 1995.

Catatan

Rujukan

Pautan luar




Kategori:Baka anjing
Kategori:Baka anjing berasal dari Perancis
Kategori:Baka FCI
Kategori:Baka anjing jarang
Kategori:Gundog
Kategori:Anjing penuding
Kategori:Spaniel